Արկադի Պլաստով

Արկադի Ալեքսանդրովիչ Պլաստով (, ), խորհրդային նկարիչ, ԽՍՀՄ ժողովրդական նկարիչ (1962), ԽՍՀՄ գեղարվեստի ակադեմիայի իսկական անդամ (1947)։

Կենսագրություն 
Սովորել է Մոսկվայի Ստրոգանովյան կենտրոնի գեղարվեստա-արտադրական (1912-1914) ու գեղանկարչության, քանդակագործության և ճարտարապետության (1914-1917, քանդակագործության բաժին) ուսումնարաններում։

Ապրել է հայրենի Պրիսլոնիխա գյուղում։ 1920-1930-ական թվականներին ստեղծել է քաղաքական պլակատներ և ոուս գրողների գործերի պատկերազարդումներ, 1935 թվականից՝ հիմնականում ժանրային նկարներ (նաև դիմանկարներ), նվիրված խորհրդային գյուղին և նրա մարդկանց։ Իր արվեստով շարունակել և զարգացրել է 19-րդ դարի վերջին - 20-րդ դարի սկզբի ռուսական պլենէրային-ժանրային գեղանկարչության ավանդույթները։

Գործեր 
 «Կոլտնտեսային նախիրը» («Արոտավայրում», 1938, Սվերդլովսկի պատկերասրահ),
 «Ֆաշիստը թռավ-անցավ» (1942),
 «Խոտհունձ» և «Հունձ» (երկուսն էլ՝ 1945, ԽՍՀՄ պետական մրցանակ, 1946, երեքն Էլ Տրետյակովյան պատկերասրահում, Մոսկվա),
 «Կոլտնտեսային գյուղի մարդիկ» նկարաշարը (1951-1965, լենինյան մրցանակ, 1966),
 «խարույկ դաշտում» (1968-1969, Ուլյանովսկի մարզային գեղարվեստական թանգարան)
 «Անցյալից» (1969, Տրետյակովյան պատկերասրահ, երկուսն էլ՝ Ի․ Ե․ Ռեպինի անվան ՌԽՖՍՀ պետական մրցանակ, 1972), Ա․ Պ․ Չեխովի պատմվածքների պատկերազարդումներ (1920-1927, Գրականության թանգարան, Մոսկվա)։

Պլաստովի «Յարցևի դիմանկարը» (1945) և «Աղբյուր» (1952) գործերը գտնվում են Հայաստանի պետական պատկերասրահում։

Պարգևներ 
Պարգևատրվել է Լենինի երկու շքանշանով։

Ծանոթագրություններ 

Խորհրդային նկարիչներ
ԽՍՀՄ Պետական մրցանակի դափնեկիրներ
ԽՍՀՄ ժողովրդական նկարիչներ
ԽՍՀՄ նկարիչների միության անդամներ
Մոսկվայի նկարչության, քանդակագործության և ճարտարապետության ուսումնարանի շրջանավարտներ
20-րդ դարի ռուս նկարիչներ
ՌԽՖՍՀ արվեստի վաստակավոր գործիչներ
«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Ստալինյան մրցանակի դափնեկիրներ
Լենինի շքանշանի ասպետներ
Լենինյան մրցանակի դափնեկիրներ